Partícula eilementar
An física de partículas, ua partícula eilementar ó partícula fundamental ye ua partícula subatómica sin subestrutura, ó seia, nun ye cumpuosta d'outras partículas. Antre las partículas atualmente cunsidradas eilementares stan ls fermiones fundamentales (quarks, lhetones, antiquarks i antilhetones), que giralmente son "partículas de matéria" i "partículas d'antimatéria", bien cumo ls bosones fundamentales (bosones de calibre i l bóson de Higgs), que giralmente son "partículas de fuorça" que medeian las fuorças antre ls fermiones.. Ua partícula que cuntén dues ó mais partículas eilementares chama-se partícula cumpuosta.

La matéria ourdinarie cumpone-se por atomos, qu'antigament s'acraditában que éran partículas eilementares —de fato, ἄτομος an griego antigo senefica "andebesible"— inda que l'eisisténcia de l'atomo quedou questionado até 1905 aprossimadamente, yá qu'alguns físicos amportantes bian las moléculas cumo eilusones matemáticas i la matéria cumo cumpuosta eissencialmente por einergie.. Ls custituintes subatómicos de l'atomo eidantificórun-se pula purmeira beç ne l'ampeço de ls anhos 1930: l'eiletron i l proton, cul foton, la partícula de la radiaçon eiletromagnética.. En aqueilha época, la chegada recente de la macánica quántica stubo a mudar radicalmente la cuncepçon de las partículas, por poder atrabessar ua partícula solica un campo aparentemente cumo se fur ua óndia, ua paradoxa qu'inda squiba ua splicaçon sastifatória.

Grácias a la teorie quántica, achou-se que ls protones i neutrones cunténen quarks, quarks up i quarks down, agora cunsidrados cumo partículas eilementares. I drento dua molécula, ls tres graus de lhibardade de l eiletron (carga, spin i orbital) puoden-se apartar, grácias a la funçon de óndia, an trés quasipartículas (holon, spinon i orbiton). Assi i to, un eiletron lhibre –ó seia, un que nun stá a orbitar un núcleo atómico i, antoce, que ye çprobido d'mobimiento orbital– aparece andebesible i queda bisto cumo ua partícula eilementar.

Cerca de 1980, la cundiçon de partícula eilementar cumo propiamente eilementar –ó seia, cumo radadeiro custituinte dua sustáncia– çcartou-se quemumente an benefício dua bison mais prática, ancorpora ne l Modelo Padron de la física de partículas, que ye la teorie científica cun maior sucesso spurmental. Muitas de las eilaboraçones susequentes i teories para alhá de l Modelo Padron, anclusibe a popular supersimetrie, dobra l númaro de partículas eilementares al supor que cada partícula coincida se associa cun ua parceira "a la selombra" mui mais maciça, inda que las mencionadas s-particulas seguen sin ser çcubiertas. Anquanto esso, l boson eilementar que mediarie la grabidade, l grabiton, cuntina a ser heipotético. Tamien, cumo andican las heipótesies, l spácio-tiempo probabelmente seia quantificable; antoce, ye bastante probable qu'eisistan "átomos" de spácio i tiempo.

Partículas
Mecánica quántica

Notas i refréncias